Kurt Krenn

**Kurt Krenn** (1936–2014) var en østerriksk katolsk biskop av Sankt Pölten fra 1991 til 2004.
## Liv og virke
### Bakgrunn
Kurt Krenn ble født i Rannariedl i Oberösterreich som det andre av seks barn av Karl og Leopoldine Krenn. Krenns foreldre hadde trådt ut av den katolske kirke i 1941. To av derres barn ble ikke døpt ved slutten av andre verdenskrig. Krenns far var lærer og ble drept i andre verdenskrig. Etter krigen sluttet familien seg til den katolske kirke igjen. Kurt Krenn gikk på barneskolen i Oberkappel og ble uteksaminert fra gymnasiet Schlierbach abbediskole.

Krenn begynte på seminaret i Linz i 1954 og studerte filosofi og teologi ved *[[Gregoriana]]*-universitetet og kanonisk rett ved Lateranuniversitetet i Roma fra 1955 til 1965. Han tok lisensgrader i teologi og kanonisk rett, samt en doktorgrad i filosofi med en avhandling om *«Sinn des Seins in der Befindlichkeit der Partizipation»* hos Thomas Aquinas.

### Prest
Den 7. oktober 1962 ble han ordinert til prest i *Sant'Ignazio-kirken* i Roma og var så skjelesørge  i Capena menighet – i utkanten av Roma.

Etter å ha studert i Tübingen (1966–1967) og i München (1967–1970), hvor han var assistent for Wilhelm Keilbach ved det teologiske fakultet, var han professor i filosofi ved *Det filosofisk-teologiske institutt* i Linz fra 1970 til 1975. I 1975 ble han utnevnt til professor i systematisk teologi ved *Det katolske teologiske fakultet* ved Universitetet i Regensburg, en stilling han hadde til 1987. Han var medredaktør av *Archiv für Religionspsychologie* fra 1978 til 1994, og fra 1985 var han medredaktør av tidsskriftet *Forum Katholische Theologie*, en konservativ avlegger av *Münchener Theologische Zeitschrift*.  Krenn var kjent som teologisk konservativ.

### Hjelpebiskop i Wien
Den 3. mars 1987 ble Krenn utnevnt til hjelpebiskop i erkebispedømmet Wien (og ble der biskoppelig vikar for kunst, kultur og vitenskap) og titulærbiskop av *Aulon* av pave Johannes Paul II. Allerede før Krenns første offentlige uttalelser var det protester mot utnevnelsen hans, som eskalerte under hans bispeordinasjon den 26. april 1987. På vei til ordinasjonen i Wiener Dom trengte han politibeskyttelse fordi demonstranter hadde lagt seg ned på veien foran ham.  

Hovedkonsekrerernde ved hans bispevielse var Wiens kardinalerkebiskop Hans Hermann Groër; de medkonsekrerende var biskop Maximilian Aichern av Linz, og titulærbiskop Marian Franciszek Jaworski, apostolisk administrator av Lviv. 

Motstanden mot utnevnelsen hans førte til slutt til grunnleggelsen av det kritiske tidsskriftet *Kirche intern*.

### Biskop av Sankt Pölten
Den 11. juli 1991 ble han utnevnt til biskop av bispedømmet St. Pölten av Johannes Paul II, og settelsen  hans der fant sted den 15. september samme år. Den 1. november 1991 utnevnte han presten Reinhard Knittel, ordinert som regulærkannik av Det hellige kors, til teologisk rådgiver, en stilling han avslo inntil den ble kunngjort i bispedømmets offisielle tidende. Biskop Krenn var formann for finanskommisjonen i Den østerrikske bispekonferanse og tildelt ansvarsområdet som bispekonferansens kontaktbiskop for idrett.

Høsten 2003 oppsto det en skandale rundt presteseminaret i St. Pölten bispedømme, knyttet til homoseksuelle handlinger og barnepornografi. Enav seminaristene, som hadde pornografien på sin datamaskin, ble dømt til en betinget fengselsstraff på seks måneder. I tillegg var det aktivt homoseksuelle forhold i seminaret. Skandalen provoserte frem massiv intern og ekstern kirkekritikk. Biskop Klaus Küng ble utnevnt til apostolisk visitator for å undersøke anklagene. Seminaret ble midlertidig stengt. 

Den 29. september 2004 trakk Krenn seg fra sitt bispeembete etter anmodning fra pave Johannes Paul II, men uten å bekrefte anklagene. Klaus Küng ble til slutt utnevnt til ny biskop.

### Emeritert biskop
Han argumenterte mot Tyrkias inntreden i EU, advarte mot «islamisering» av Europa og kalte islam en *«svært aggressiv type religion»* som ikke lett ville tillate politisk samkbem med kristne naboer. Han var kjent for sin kritikk av EU.

Etterhvert levde Krenn et stadig mer tilbaketrukket liv og slet stadig mer med helseproblemer. 
### Død
Han døde 25. januar 2014 etter lang tids sykdom på sykehjemmet til klosteret for De ubesmittede tjenere i Gerersdorf nær St. Pölten, hvor han var blitt ivaretatt de siste årene. 

Krenn ble gravlagt i bispekrypten i St. Pölten-katedralen.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Raffaele Scapinelli di Leguigno (1858-1933) *1912
* Kardinal Friedrich Gustav Piffl  (1864-1932) *1913
* Biskop Michael Memelauer (1874-1961) *1927
* Kardinal Franz König (1905-2004) *1952
* Kardinal Hans Hermann Groër (1919-2003) *1986
* Biskop *Kurt Krenn* (1936-2014) *

## Referanser